text:
Che no esistessin dome trê dimensions, no lu veve di sigure scuviert jê, ma di rivâ adore a savê cualis che a jerin chês altris, chel po no, chel Mafalde no varès mai podût imagjinâlu.
Vada pe cuarte, il Timp, che come che a pandevin i filosofis des etis antighis al deve un sens a lis primis trê. Ma za cu la cuinte, il Snait, e veve scuviert vonde par fâ puest al Nobel te vetrine di cjase. Se il Nobel i fos interessât…
Pues crodi. Studiant il dimensionomanimetri, un machinari a forme di gubane eletriche che e veve metût adun dilunc de cuarantene, a saressin bastadis pocjis modifichis par strenzi il tamês e slargjâ i voi ai oms.
E lavorà come une sfolmenade, e une daûr chê altre, la machine i pandè lis dimensions di chest mont in rapuart a chei ce lu vivevin: il Sunôr, il Nasebon, la Empatie, la Creativitât, la Fantasie, la Cjativerie, il Sticeboris, la Sgrimie, il Mastiefumate… Al bastave cjapâ in man l’imprest, fracâ il boton “Invie dimensionament” e intun marilamp, sul schermi, si viodevin lis misurazions.
E veve scuviert plui di vincj dimensions, ma a ‘nd jerin di sigûr altris. Ma intant… une maravee di scuvierte! Un strument che al varès cambiât il mont!
No i restave che meti adun lis scjalis di misure. E cjapà la machine in man e le fasè partî. E velis li, lis “Mafalda’s dimensions”.
Benon par chês che si savevin za.
46 Altece, 168 Lungjece e 23 di Largjece. Centimetris, clare!
Pal Timp nol coventave nuie: al segnave la ore e nol si fermave.
Ben cui sunôrs. Il Dimensionomanimetri le considerave 31. Di sigure decibel, ma za li e scomençà a vê fastidis. La intensitât di un griâ di grîs no sarà migo compagne di un zes che al sgrie une lavagne? La sô dimension di Sunôr di ce cualitât jerie?
E pe Sgrimie, che e segnave 1005? E Creativitât 763, Empatie, 8,82; Permalositât 2,3987? Ce misuris jerino? Ce significât vevie di dâi? E molà un porco, e ve li che la dimension Uce e passâ di 65 a 74. E varès viodût ancje il nivel di Fastidi rivâ a 23980, se te sere stesse no ves vût bielzà fracassât il dimensionomanimetri a fuarce di martieladis.
CovidCurte day 20 – Conte nr. 5
#965


c: text/html

text:
O ai sintût a dî che al à di tornâ, che al vignarà jù une altre volte. Inte glorie par judicâ i vîfs e i muarts.
Ma cuant?
Sevêr al veve clamât Remo muradôr par fâ il marcjepîts gnûf, sì, sì, intune dì o fasìn dut, o ai za lis misuris, doman o rivìn adore e vie dute une tirade, o lin indevant, cence gustâ, fin che no vin finît. A vignaran salacor trê, trê e mieze, ma cuissà? se dut al va ben, ancje prime. Al veve presse di finî, Remo, che al veve i biliets pe partide dal Udin, a siet. Metìn di finî a cuatri, di mal che e vadi, une biele lavade, pronts in machine e vie.
Il marcjepîts al jere lunc un biel toc, ma Remo al veve fat ben i conts: a nûf finît di armâ, a dîs e mieze gjetât il prin toc, a undis e mieze finît di caletâ, a une gjetât chel altri toc, a dôs finît di caletâ dut, in ordin. E restave une ore, o parfin dôs, di vanzum, guai un scûr in bande.
E il scûr velu li che al jere pront a vignî a rompi lis citis. Un burlaç al tacave a prontâsi za tor undis. No sta fâmi il mone, vuê, eh! siôr timp! No, no nol ven par ca, bon di chel!
Però, però cumò nol tachie a zirâsi, ce intenzions âstu can dal osti di un timp?!
Svelts, taponâ cui nylons chel toc za fat, che la ploie no vedi di lavâ vie il ciment fresc. E ve che une mieze ore la pierdin!
Ma nol tornie a zirâsi di chê altre bande, cumò chel sacrabolt! Tire vie i nylons che no coventin plui, veh! Parfin un tichinin di soreli, cumò! Dai che i le fasìn, parin jù un tai a la svelte e vie che a trê o vin finît.
Gjetât chel altri toc, gjetât scuasi dut, ancjemò dîs minuts, ultime bitumiere… nol tachie a gotâ ploie?! Taponâ, taponâ svelts che nus ruvine dut!
E spietâ che al fermi. Fermial? Fermial chel osteât di timp? Nus lassial finî? Che aromai o vin pierdudis salacor parfin dos oris e la partide… cuissà!
Ma velu che al ferme. Veh parfin un altri rai di soreli. Distapone svelt, par che al si sui, e puarte dongje, che scuasi al è finît.
Cuant che la ultime cariole e je par strucjâsi dentri inte armidure e che dut il ciment gnûf al è distaponât, propi in chel….velu che al ven jù il diluvi universal!
Remo al cor cui nylons, ma al è dibant, cun chel aiaron.
Alore Remo al spessee a sgarfâ intes sachetis e intai sachetins, par tirâ fûr cualchi croste adate a la circostanzie, ma al è dibant ancje chel tentatîf, che lis blestemis plui penzis lis à bielzà consumadis dutis cun chel ven no ven, tapone, distapone, gjete, suie, bagne, messede. I reste dome cualchi gjaculatorie cence gnarf!
E alore…. – Ven jù – i sberle a Chel lassù, cul nivel in man, imbrancât tant che une matarusse – Ven jù, ven jù, po!
No sai a dîus se al è vignût. I volarès domandâi a Remo. Ma cui lu frontie cumò! Tu ti scotis ancje dome a cjalâlu!
di Laurin Zuan Nardin

robotstxt: allowed

filter: keep


text:
✽✽ Me àn contade cussì e o crôt che e sedi vere. Dopo la presentazion dal avion cun piturâts i colibrîs, de sede di Turismo FVg e partìs une telefonade ai gjestôrs de isule de Cone, il centri naturalistic sul Lusinç. Ur domandin se a puedin ospitâ une troupe de Rai che e à voie di fâ un servizi sui ucieluts. A chei de Cone ur ven di ridi, ma a disin di sì par fâ publicitât al sît. Ducj contents, duncje: chei di TurismoFvg che a àn puartade indenant la promozion, la Rai che e pues fâ il servizi e chei de Cone che a van par television.
✽✽ E somee une monade, ma pensait a ce nivel di incompetence che o sin rivâts. Lassìn in bande chei de isule, che pardabon a àn fat ben a mostrâ la bielece di cheste bande dal Friûl e la sô maravee di nature, e viodìn invezit la ignorance di cui che al varès il dovê di savê.
✽✽ Ce volêso che al sedi pensâ che il colibrì al è un ucielut furlan par chei che no san nancje dulà che al è il Friûl? Ce volêso che al sedi par chei gjenis di TurismoFVG crodi che il colibrì al svoli sul Lusinç? No san nuie, ma a pretindin di fâ lis robis par cont e in non nestri.
Dut chest, par no fevelâ de sielte dal ucielut al puest de acuile che di un pieç, ancje se no je mai plasude a triestins e socis, e sta ancje tal confenon de Regjon. Visìnsi, no je la nestre, biele cun zâl e blu, fuarte e gloriose tes mans dai Patriarcjis. No, e je la version talianote che no dîs nuie. Ma ancje cheste figure e da fastidi a chei che di simpri a pensin a fânus pierdi la nestre storie.
✽✽ Us disarai di plui: a stan fasint un gran scjas su la cuistion de specialitât e de riforme dal titul V di Renzi. Ducj a Rome a vaî in non de autonomie. Po dopo, tu vâs a lei lis declarazions dai nestris sorestants e tu cjatis dome une difese pontade su cuistion economichis.
✽✽ Come che la nestre specialitât e fos une forme di formadi di difindi de concorence foreste: Montâs cuintri Emmenthal, a chest le àn ridusude. ❚
Dree Valcic
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Ancje chest an si è rinovât l’apontament cu la fotografie te glesie di Sant Francesc a Udin dulà che, tacant dai 13 di Otubar e fintremai ai 25 di Novembar, si pues visitâ la mostre Fotografia in Friuli 1950-1980. Famiglia & società, une rassegne di imagjins fotografichis curade di Alvise Rampini e inmaneade dal Istitût regjonâl di promozion e animazion culturâl (Irpac). Il progjet al è stât inviât in gracie de colaborazion cu la Regjon, cui Civics Museus di Udin, cu la poie de Fondazione Friuli e cul patrocini de Universitât dal Friûl.
Recuperâ imagjins dal passât al è stât un lavôr lunc, tacât dal Irpac tal 2008 cu la mostre Come eravamo 1880-1950. Gli archivi privati in Friuli e lât indenant fintremai al 2017 cu la mostre Album di Famiglia. Fotografia in Friuli 1850-1950, che e à clamât dongje passe 6 mil visitadôrs. Chest an, invezit, l’istitût si svicine inmò di plui al presint lant a analizâ trente agns impuartants de storie par mieç di societât, culture, famee e politiche dal nestri teritori. In gracie dai contribûts di archivis impuartants e fonts regjonâi, e cu la condivision di bande di colezioniscj e fotoamadôrs privâts, lis fotografiis esponudis inte glesie di Sant Francesc a documentin une part di storie locâl e sociâl: cu la mostre a vegnin indagâts i savoltaments economics, lis gnovis modis, i events storics e la evoluzion urbane, come la rimozion des sinis dal tram che al passave par vie Marcjât Vieri tal 1953 e i lavôrs par cuvierzi la roie di vie Graçan.
Inovazion e tradizion a somein jessi lis peraulis clâf dai trente agns frenetics che a compagnarin la citât di Udin dai prins agns de Republiche fin al 1980. Ancje se colpide de vuere, la citât dai agns Cincuante e à vivût un procès lunc di modernizazion, lant a riscatâ in curt la cundizion di ritart culturâl, economic e sociâl. Si lu viôt tai vistîts su misure de classe benestante intant des cenis alì dal Circul “Uficiâi” di vie Aquilee, moments iluminâts des ridadis di atôrs e personalitâts cinematografichis tant che Alberto Sordi, Ugo Tognazzi, Vittorio Gassman e Raimondo Vianello.
Ae “dolce vite” des classis mediis e altis de provincie udinese, testemoneade des fotografiis di Anna Maria Pittana, si zonte ancjemò un Friûl periferic leât aes sôs lidrîs dulà che a son presintis jerarchiis e tradizions familiârs, musis segnadis de fadie e dal lavôr manuâl, vistîts puars e fruiâts a fuarce di doprâju, dut tramandât dai scats di Carlo Innocenti.
Aes imagjins atemporâls e rarefatis, cuasi onirichis di Carlo Dalla Mura, si contraponin lis fotografiis dai agns Cincuante dai ospits dal ospedâl psichiatric di Sant Svualt prime de aprovazion de leç Basaglia, fatis di Francesco Krivec. Ai vistîts ae mode dai fîs des fameis sioris, dispès imortaladis in pose su lis gjostris o sore l’ultin model di Fiat o di Vespa, si zontin lis imagjins neorealistis dai fradis Borghesan di frutins cence scarpis cun sù peçots ruvinâts. Aes imagjins edonistichis de vite balneâr di Lignan (che in chei agns al deve acet a gnovis ondis di turisim e che al viodeve la nassite dal “Sbarco dei pirati”, e dîs agns dopo de gnove “Terrazza a mare”) si contraponin lis fotos di une classe operarie impleade tai stabiliments de Solari e tes industriis di Tor di Zuin.
«Cheste esposizion nus regale une gnove oportunitât di cognossince de storie dal Friûl dal 1950 ai agns Otante midiant de ogjetivitât de fotografie», al à dit Giuseppe Morandini, president de Fondazione Friuli, in ocasion de scree de mostre.
Il catalic che al è stât realizât dongje de mostre, oltri a jessi il risultât di ricercjis atentis sul plan storiografic e cuntun corpus di plui di cent fotografiis, al è ancjemò plui preseât in gracie de presince di saçs par cure di Alvise Rampini, Claudio Domini, Paolo Medeossi e Anna Maria Pittana. La mostre e je a ingrès libar e e je vierte al public dal martars al vinars des 3 aes 6 dopomisdì, e la sabide e la domenie des 11 di matine aes 7 sot sere. ❚
Piero Cargnelutti


text:
PES
Nassûts jenfri i 20 di Fevrâr e i 20 di Març
Segn di Tiere (sì, ancje il pes al è un segn di tiere. Tal oroscop furlan ducj i segns a son segns di tiere)
–––
Dì de setemane fortunât: i dîs di vore.
Prime di dut, i pes furlans a son pes di aghe di Tiliment. E bielzà al ven fûr il prin probleme: lis risultivis. Te vite di un pes al rive un moment dulà che dut chel che al veve ator al sparìs, come la aghe dal Tiliment. Forsit parcè che il pes, come che si sa, al è tant che il pes: dopo trê dîs al puce, e duncje ancje i amîs che al cjate no i stan dongje tant vulintîr.
Ma il pes furlan no si fâs fermâ ancje se la aghe e va sot tiere (figurìnsi: il furlan cuant che al sint fevelâ di tiere al è content), e cussì al rive a lâ indevant simpri in dutis lis cundizions, fin che al cjate la sô risultive.
Lant daûr dal oroscop mondiâl, al pes i plâs il cambiament. Il pes furlan, che al è pes ma ancje furlan, il cambiament lu cjape ae sô maniere: i plâs cambiâ mudantis (cussì no si sint plui a dî che dopo trê dîs al puce), e cambiâ la version dal frico (une volte cu lis patatis, une volte cence), ma cualchi volte al è ancje tant rivoluzionari che al rive fintremai a cambiâ bar.
Il pes furlan al è bon di caratar, tant bon che chei altris a cirin simpri di cjapâlu te vuate, ma “bon” no vûl dî “mone”: il pes furlan no si fâs freâ. Almancul no cu lis lescjis normâls: provait a tacâ tal am un toc di Montasi o une fete di muset, e o viodarês cemût che us ven dongje!
Il pes furlan al è mut tant che un pes, e ancje risiervât tant che un furlan. In sumis: nol è propite un che us vignarès voie di clamâ par fâ l’animadôr tes fiestis. Ma cuant che al fevele, al dîs simpri la veretât. Baste cjalâlu tai voi par jessi sigûrs. E ancje par viodi se al è fresc o no.
–––
Salût: ai pês ur fâs ben la umiditât. Lait al stadi a viodi l’Udin prime che a finissin il stadi gnûf, che al sarà dut cuviert.
–––
Amîs: o varês intor un grum di int in vene di fâ mateçs il prin di Avrîl. ❚
Bete di Spere
ZODIAC FURLAN. Pes............
PES


text:
Ai 11 di Setembar lis organizazions Assemblea Nacional Catalana e Òmnium Cultural a àn rivât inte imprese di inmaneâ la plui grande manifestazion viodude in Europe intai ultins agns cul puartâ a Barcelone 1.800.000 personis che a domandavin di podê votâ pe indipendence de Catalogne. Ancje cul sburt di chê iniziative, ai 19 di Setembar il Parlament catalan al à fate buine cuntune grande maiorance une leç su lis consultazions popolârs che i à permetût al president de Generalitat (guvier catalan), Artur Mas, di firmâ il decret par inmaneâ un referendum su la indipendence ai 9 di Novembar. La volontât popolâr catalane si scuintre però cul no plui totâl des istituzions spagnolis. Cun di fat, il tribunâl costituzionâl spagnûl (di nomine politiche) al à blocât i doi ats su domande dal guvier di Madrid. Che si trati di un at dal dut politic e no di rispiet des leçs al è evident se si pense che l’esecutîf spagnûl, vuidât di Mariano Rajoy (PP), al veve za decidût di impugnâ leç e decret inmò prime di viodiju. Il braç di fier al promet duncje di lâ indenant e di jessi simpri plui grivi.
Cun riferiment a ce che al è sucedût o al è daûr a sucedi in Scozie (viôt ancje la rubriche Friûl Europe a pagjine 6, ndr) e in Catalogne al è il câs di zontâ ancje un pâr di riflessions. Prin di dut al è di dî che il vôt scozês al dimostre che il dogme de impussibilitât di tocjâ i confins di stât al è colât aromai ancje te Europe ocidentâl e che, se e je la volontât politiche (e la responsabilitât e cole su lis spalis dai guviers centrâi e no su lis comunitâts che a rivendichin il dirit di decidi dal lôr avignî), il percors pe autodeterminazion si pues gjestî in maniere civîl e democratiche. Si à po di zontâ che, intun moment là che la int e je simpri plui schifade de [classe] politiche e là che il populisim al fâs di paron, cui che al è bon di proponi un progjet vêr di cambiament al rive a tirâ dongje lis personis e a rindilis part vive dal progjet stes. Par finî, in Scozie compagn che in Catalogne, o sin testemonis di un confront tra doi modei une vore diviers tra di lôr: chel indipendentist che al fâs indenant propuestis, al svilupe modei sociâi e economics alternatîfs, e al sa jessi inclusîf; e chel unionist che al ponte su lis pôris de int, nol è bon di ufrî alternativis crodibilis al sisteme in vore e si plate daûr dal “no, parcè che di no”. A ‘nd è plui che avonde par resonâi ben parsore, ator pe Europe e ancje in Friûl. ❚
Internazionalitari
Catalogne e Scozie: la oportunitât par une Europe divierse............
Ai 11 di Setembar lis organizazions Assemblea Nacional Catalana e Òmnium Cultural a àn rivât inte imprese di inmaneâ la plui grande manifestazion viodude in Europe intai ultins agns cul puartâ a Barcelone 1.800.000 personis che a domandavin di podê votâ pe indipendence de Catalogne. Ancje cul sburt di chê iniziative, ai 19 di Setembar il Parlament catalan al à fate buine cuntune grande maiorance une leç su lis consultazions popolârs che i à permetût al president de Generalitat (guvier catalan), Artur Mas, di firmâ il decret par inmaneâ un referendum su la indipendence ai 9 di Novembar. La volontât popolâr catalane si scuintre però cul no plui totâl des istituzions spagnolis. Cun di fat, il tribunâl costituzionâl spagnûl (di nomine politiche) al à blocât i doi ats su domande dal guvier di Madrid. Che si trati di un at dal dut politic e no di rispiet des leçs al è evident se si pense che l’esecutîf spagnûl, vuidât di Mariano Rajoy (PP), al veve za decidût di impugnâ leç e decret inmò prime di viodiju. Il braç di fier al promet duncje di lâ indenant e di jessi simpri plui grivi.


text:
La Provincie di Gurize, in bande dal so sît istituzionâl e de pagjine su Facebook, ae direzion www.cronacheisontine.it e à metûr in pîts di un pâr di mês in ca un gnûf imprest di informazion e comunicazion pe publiche aministrazion. Il svant di chest sît al è che lis gnovis e i messaçs a son in trê lenghis: talian, furlan e sloven.
Dut al nâs in graziis di finanziaments di bande de Regjon F-VJ e cu la colaborazion di trê organizazions sei di bande slovene che furlane: la Slovenska kulturno-gospodarska zveza (Union Culturâl Economiche Slovene), il Svet slovenskih organizacij (Confederazion des Organizazions Slovenis) e la Societât Filologjiche Furlane.
Pecjât par chel non che proprit no nus plâs: Cronache Isontine / Cronachis Lisuntinis / Posoška Kronika. Chest “Isontino” al pice tes orelis. No vin ancjemò vonde di mudazions gjenetichis di nons di lûc, di ca e di là dal Lusinç?
Par chel che al inten il contignût, al è spartît in plui sezions: croniche, politiche, ambient, culture, sport, societât e altris events. Stant che la part gruesse des gnovis e je inseride di bande dai trê sogjets di culì parsore si cjatin posts soredut di caratâr culturâl, linguistic o dal associazionisim.
Il risultât al è un blog che si lasse sgarfâ in maniere facil e che, dilà de funzion di servizi che i à dât vite, al jude a meti in evidence la ricjece des diviersitâts e des comunancis de int tal Friûl orientâl di sovranitât taliane, vint che sô forme multilengâl che e je par sigûr di laudâ.
Michele Calligaris
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Chel che o stimi il plui grant dai problemis dal turisim de nestre Regjon e je la mancjance di specificazion dal prodot Regjon, tant plui se si cjatisi tal mieç di concorints plui agressîfs: il Venit pe art, Trentin, Carinzie, Slovenie e Cravuazie pal ambient.
_Probleme presint di simpri, tant che la Regjon e je viodude plui come un miscliçot di robis
(Tex-Mex), cence une identitât clare di prodot e di propueste comerciâl.
_Fat che si riflet ancje tal alimentâr cun, par esempli, lis DOC no simpri leadis in maniere coerente al teritori; e a nivel culturâl, là che si à miôr impuartâ che espuartâ lis nestri ecelencis. O ricuardi che culture e gastronomie a apartegnin in maniere direte al turisim. Se o zontìn ancje lis micropatriis al interni (ognidun al va pes sôs), si capìs la confusion tes propuestis sedi B-to-B che B-to-C (Business-to-business, cumierç fra impresis, e Business to Customer, vendite al client, ndr).
_No bastin la vicinance a Vignesie (che al vûl dî publicizâ la concorence: miôr al sarès ‘ANCJE la vicinance a Vignesie’ che e pretint une tô identitât di prodot) o il taramot par rindi apetibile cheste tiere. La consecuence e je che, al moment, se la Regjon e cres di un pont di viste turistic al è par chescj motîfs: crisis internazionâls, crisi economiche ancje tai paîs todescs, aument dai coscj in Cravuazie (IVA al 25%) e svenditis ai paîs dal Est.
_Co lis primis si risolvaran, facil che la Regjon e tornarà in situazions di crisi. Tant si sta fasint pal fitness ma o ai la impression che si stedi confondint ce che e je la personalitât di prodot (cemût podìno rapresentâ a un turist la Regjon in cuatri peraulis? Si clame short list) cu la customer care (atenzion pal client), e intun ambit che al è pluitost contignût tal marcjât.
_Che si pensi dome al grum di invistiments tal ciclisim in zonis di estreme nicje pes dificoltâts di praticâlu su un target ampli. Duncje, la biciclete e je utile tes propuestis ma e je alc che tu zontis ae propueste principâl che no pues jessi dome il mâr che al supe la plui part dal nestri turisim, pûr rapresentant dome une piçule part dal teritori: e à di coinvolzi – tant che la Alpe Adria – plui personis pussibilis par vê risultâts economics.
_Dite chest, esistino pussibilitâts di fâ vignî fûr une identitât turistiche regjonâl? Jo o crôt di sì, e lis esperiencis sedi nestris che di altris Paîs cui stes problemis a mostrin che al è pussibil. Ma si scuen cambiâ il mût di operâ. Si scuen scomençâ a vendi emozions claris e che nus identifichin di strade.
_Chestis, secont me, lis cjatìn tes nestris storiis che a puedin proponi al marcjât une regjon che e vedi une identitât clare di prodot, in grât di competi o di colaborâ in maniere sinergjiche e no periferiche cu lis regjons dongje.
_Cualis sono? O crôt che se i resonais sù, lis cjatarês ancje voaltris. ❚
✒ Sandri Di Suald
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +


text:
Un bant che al met a disposizion fonts par finanziâ il recupar di bens storics e artistics, e di lûcs pe agregazion dai zovins. Al è il “bant restaur”, presentât tes setemanis passadis de Fondazione Friuli inte cjase “A. Zanussi” di Pordenon, presintis la assessore regjonâl Tiziana Gibelli, la Sorintendente ae archeologjie, bielis arts e paisaç de Regjon Simonetta Bonomi, e il diretôr regjonâl Intesa San Paolo Venit, Friûl-Vignesie Julie e Trentin-Sudtirôl Carlo Moretti, cul president de Fondazion Giuseppe Morandini.
Il bant al met a disposizion 600 mil euros: chest an, si consolide la linie di intervent che e je stade inviade te edizion passade, che e zonte ae valorizazion e al recupar dai bens storics e artistics, includûts ancje i imobii, la ristruturazion edilizie e il slargjament dai edificis di doprâ tant che centris di agregazion sociâl e culturâl par dâ rispuestis concretis aes dibisugnis de coletivitât, e in particolâr aes fassis plui meritevulis di protezion. In ducj i doi i câs, si trate di bens impuartants pes comunitâts, dulà che a son veicui di coesion sociâl e identitarie.
Par cui che al è interessât, la domande di contribût e à di jessi fate dentri dai 17 di Avrîl: si pues fâlu compilant il modul che si cjate tal sît www.fondazionefriuli.it .
I beneficiaris dal contribût a varan di inviâ i lavôrs di restaur dentri di un an de notifiche de assegnazion, e finîju dentri di 18 mês di cuant che a son tacâts.
Te edizion passade dal bant a son stâts finanziâts 60 progjets: 12 di chescj indreçâts al recupar di centris pe agregazion e 48 finalizâts a restaurâ statuis, afrescs e aparâts decoratîfs, imobii tutelâts, ma ancje codiçs antîcs, mapis, struments musicâi e une pelicule cinematografiche.
Il bant al è il risultât di une sinergjie strente jenfri la Fondazione Friuli e lis istituzions publichis e privadis, in stât di stimolâ lis istancis dal teritori, di esaminâlis e selezionâlis, di sostignîlis e di stâur daûr te realizazion finâl. ❚
Piero Cargnelutti


text:
… UNE DE PLUI ANTIGHIS
Tal 1353 daûr de istance dal patriarcje Nicolau di Lussemburc, so fradi, l’imperadôr Carli IV di Lussemburc, al ricognossè a Cividât il titul di “Studium generale“. La citât che e jere za un centri politic e comerciâl impuartant, e deventà ancje sede de Universitât che e veve il fin di permeti ai students Todescs, Ongjarês, Slâfs e di Chenti di studiâ plui dongje cence vê di lâ fin in Lombardie. Al va dit che Carli IV al veve di cognossi ben Cividât viodût che al jere stât ospit de citât daûr dal invît dal grant patriarcje Bertrant di St. Geniès che al veve a cûr i interès dal puest, ancje se po l’imperadôr al complotà par fâlu fûr a San Zorç de Richinvelde ( 1350 ). Ma cheste a je un altre storie.
Tornânt ai dîs di cumò, o pues zontà, che cuant a je stade inmaneade l’Universitât di Architeture a Udin e varès dovût jessi ancje spazi par fa dai cors a Cividât. Ma par il fat che jere poc prime stade inmaneade ancje a Triest le stesse facoltât non al è stât plui pussibil vele ancje a Cividât.
A sarès ore di fa valè i nestris dirits, domandant le sieredure de facoltât di Triest parcè che a je in concorence con che di Udin e viersiint che di Cividât che al à une storie une vore antighe.
Furlans in uaite ! 😉
Cjalaitsi lis foto di Cividât…>>
😎


text:
Pat pe autonomie
A Rome par fâ i interès dal Friûl. Vonde compromès e emoragjie di risorsis
41 agns, imprenditôr, Massimo Moretuzzo (za puartevôs dal Comitât referendari cuintri la privatizazion de aghe e cofondadôr dal Forum regjonâl pe economie solidarie e i bens comuns) e je une muse gnove pe politiche, ecetuade la sô esperience atuâl di sindic di Merêt di Tombe. Leader dal Pat pe Autonomie di Sergio Cecotti, si presente pe Cjamare pal uninominâl intal coleç di Codroip.
1. Chescj prelêfs sfuarçâts a van riviodûts in maniere pesante, ripuartantju almancul ae medie pro capite di chês altris regjons. Cumò a son cuasi il dopli. Si à di recuperâ chestis risorsis e ancje di riviodi il rapuart statutari cun Rome a pet des competencis regjonâls.
2. E va pretindude la aplicazion de normative esistente, specie su la presince des lenghis minoritariis intai mass media. Dopo e va rivendicade a Rome la competence primarie su la Istruzion e lis risorsis relativis (900 milions), fasint dal plurilinguisim e de storie locâl elements centrâi, in prospetive europeane.
3. Si à di ricognossi la gravitât de crisi in Friûl: si “lasse pierdi” masse sul fat che a son ancjemò 45 mil disocupâts. Cu lis risorsis recuperadis di Rome al va metût in vore un plan straordenari di invistiments par ricualificâ il patrimoni edilizi, pe prevenzion dal pericul idrogjeologjic e pe ricualificazion energjetiche, pe manutenzion des infrastruturis di traspuart. Si ricrearès il setôr edîl, tra chei plui massacrâts de crisi, pontant su la dimension culturâl e storiche dal Friûl e su la coesion sociâl, tornant a vitalizâ i centris storics dai nestris paîs.
4. La emigrazion zovine (14%) ca di nô e je dople di chê nazionâl (7%) e dal vicin Venit (8%). Centrâl la creazion di gnûfs puescj di vore, par esempli cu la industrie 4.0 che e permet di mantignî lis sedis decisionâls e “che a pensin” chi, ma ancje pontant su filieris produtivis locâls e inovativis che si distachin des dinamichis de globalizazion, leadis al teritori e ae economie di comunitât e solidarie.
5. Il model di disvilup al è daûr a cambiâ. L’element fondamentâl al è la sostignibilitât. Alore il teme nol è cemût fâ costâ di mancul la energjie, magari cui mega eletrodots, ma cemût consumâ di mancul e cun sistemis di produzion e di distribuzion locâl, cemût che nus insegne la Secab in Cjargne. Ancje intune otiche di competitivitât internazionâl, il capitâl paisagjistic, ambientâl e teritoriâl al è une des cjartis plui impuartantis di zuiâ.


text:
Home Kärnten Burgenland (2) Kärnten (25) Niederösterreich (23) Oberösterreich (11) Salzburg (11) Steiermark (7) Tirol (16) Vorarlberg (7) Wien (31) San Antonio Feldkirchen in Kärnten Krumpendorf, Am, Wörthersee Machuli Maria Wörth Oberdrauburg Passau Pörtschach am Wörther See Prebl San Antonio Sankt Egyden Schiefling am See Techelsberg am Wörther See Treffen Treibach-Althofen Velden, Am, Wörthersee Velden am Wörther See | Search: Casino
Sort by
Filtered By
-
B Not evaluated yet Add to My list Added
-


text:
Moderne 1600-1800
La dade di timp in chest câs e cuvierç sù par jù dusinte agns. I doi autôrs che a vegnin presentâts par cumò tes sotsezions a son Ermes di Colorêt e Eusebi Stele.
La lenghe dialetâl tal 1600 e ven considerade tant che une des tantis pussibilitâts ufridis al poete par fâ viodi il so estri di creatôr, e al è un secul di produzion bondante e di nassite di circui leteraris. No son distancis jenfri lenghe taliane e dialet: di fat ancje i modei de leterature nazionâl a vignaran incuadrâts tal dialet cence vignî mudâts o ridûts. La produzion leterarie e devente motîf par mostrâ l’inzen di cui che al scrîf e e devente ogjet “di consum” dome par personis di classe sociâl alte. In cheste ete si disvilupe la Brigade Udinese, un circul fat di predis, avocats, nodârs che a cirin di realizâ une produzion elaborade, alte cun l’ûs di figuris retorichis e che a scrivin di tematichis amorosis, di episodis di croniche peâts al amôr te suaze de citât di Udin e ancje di altri. A doprin variazions dal teme, par stuzigâ la maravee di dal letôr, ur interesse plui la forme che il contignût.
Tal ‘600 il Baroc si mostre in Ermes di Colorêt e Eusebi Stele cun realizazions difarentis su argoments variis (contrascj jenfri contadins, carnevâl e cuaresime, massariis, om e femine, amôr tratât in maniere serie e matarane, religjon, componiments di caratar morâl e filosofic, popolâr che al tint al mataran, di celebrazion e eroics); di chest si cjate esempli tes sotsezions.
Il ‘700 al è il secul des produzions pordenonesis e gurizanis par furlan e in chest secul si cjate il prin esempli di scriture feminine, chê di Teresa Zai, une muinie che e scrîf doprant talian, furlan e venit.
Tal complès al è un periodi puar di produzion leterarie e si siere cui lunaris e i strolics che a varan fortune tal ‘800, e cu la produzion dai fradis Mariuzza.
Tal ‘800 i nons plui impuartants tal panorame leterari par furlan a son Pieri Çorut e Catine Percude.
Çorut al publiche il gjenar dal Strolic che i da notorietât e bêçs, cence un fin leterari clâr, stant che la int e à gust di savê lis lunis, lis fiestis, i marcjâts e tal stes timps e vûl ancje ridi e divertîsi leint la satire che si cjate jenfri une prevision e chê altre. Sì che duncje l’autôr al scrîf par interès economic. I siei personaçs tes satiris a son stereotips: i vizis, l’infedeltât, la sflacje. Fuarte tai siei componiments e je la critiche cuintri des feminis.
I lunaris che a nassin tal teritori gurizan, a diference di chei di Çorut a son di caratar plui gjornalistic, sagjistic e didatic. Un esempli al è Il Contadinel e su lis pagjinis di chest e fâs il so debut Catine Percude. Sul Contadinel e scrîf saçs su la vuarzine mecaniche, su la jerbe rave cun chê di insegnâ ai contadins che invezit e jerin stâts piturâts in maniere stereortipade sedi di Ermes di Colorêt che di Pieri Çorut. E je une vore atente a la educazion pai fîs dai contadins e pes frutis tant che e met sù ancje une piçule scuele. Lis sôs contis (e je la prime autore che e scrîf une prose narative par furlane) a àn caratar pedagogjic e a ufrissin modei di compuartament, li che lis protagonistis a son feminis. Dongje dai personaçs feminins e masculins positîfs a son ancje chei negatîfs che a coventin par meti in vuaite cui che al lei. La autore e tire dongje materiâl de tradizion orâl che po dopo e met dentri tes sôs produzions leterariis.
Dal pont di viste linguistic sedi Çorut che la Percude, par motivazions difarentis (un par interès economic, chê altre par motivazions didatichis) cun chê di vê un public larc, a sielzin une varietât di furlan centrâl, medi e capît di ducj, che e je chê di riferiment po dopo pe definizion de coinè che e je ae fonde de grafie uficiâl.
Sul finî dal ‘800, jenfri il 1860 e il 1890, si disvilupe la ricercje su lis testemoneancis orâls cuntun interès di bande di Giovanni Gortani, Valentino Ostermann e Adolfo Zorzut e in chescj timps a nassin ancje lis vilotis furlanis dal Arboit. In plui de passion pal mont popolâr e je ancje chê pe lenghe furlane che in chest periodi e cjate disvilup tai studis di Graziadio Isaia Ascoli che al realize i “Saggi ladini” e tal vocabolari dal abât Jacopo Pirona.


text:
1. Il to cûr no sta fâural palês a ducj i oms, ma des tôs cuistions discor cuntun che al è savi e temerôs di Diu. Cui zovins, cui inesperts fai che tu stedis di râr; i siôrs no sta slissotâju, e denant dai grancj no sta cirî di imparêti, ma cîr invezit di praticâ i umii, i sempliçs, i devots e i costumâts, e resone cun lôr su di robis che a educhedin. No sta puartâti in mût familiâr cun nissune femine, ma in gjenerâl racomandii a Diu dutis chês che a son virtuosis. Sielç di vê un rapuart familiâr dome cun Diu e cui siei agnui, e stratenti de cognossince dai oms.
2. O vin di tratâ ducj cun caritât, ma la familiaritât cun ducj no je vantazose. Al sucêt des voltis che un scognossût al risplendedi pe sô reputazion favorevule, ma la sô presince e flusche i vôi di cui che lu cjale. O suponìn di plasêur a di chei altris cu la nestre presince, ma o scomencìn pluitost a displasêur cun chei difiets che a scuvierzin in nualtris.


text:
Chest progjet al è nassût dentri dal percors di tecnologjie: obietîf finâl al è stât chel di fâ cognossi ai fruts il mecanisim doprât par stampâ e la storie de stampe e chel di realizâ ae fin la
Il percors al partìs dal plasè che a àn i fruts di cognossî carateristichis, compuartaments, guscj dai animai. Ju àn cognossûts intun cjasâl e a podaran incuintrâju ancjemò ator pal mont. I
In timp di Lead al è stât proponût un video realizât des Mestris che al rapresentave la realizazion di un clap, colorât o cun scrite une peraule o une frase. Chest clap al vignive poiât intun
Cheste e je la documentazion di un percors sperimentât dentri di una progjetazion finalizade ae unitarietât dal curicul verticâl, daûr des Indicazions Nazionâls dal 2012. I protagoniscj a son
Lis tradizions dal Friûl a son une vore coinvolzentis in gracie de fuarte componente misteriose e fantastiche che lis travane. Lis tradizions a son stadis presentadis traviers la vision di
Chest percors al à volût fâ cognossi ae classe cuarte de Scuele Primarie ‘Fruch’ di Udin autôrs, artiscj dai timps passâts e lis lôr oparis in maniere gustose e divertente. Midiant i
Il progjet al à svilupât ducj i cjamps di esperience: i fruts a àn realizât e po zuiât insiemi tai habitat des storiis di Esôf, a àn tocjât cu lis lôr mans materiâi di diviers gjenar e nature, a
Il progjet “ATOR PAL FRIÛL” al nas dal desideri di promovi e rinfuarcî la union tra il paîs e la comunitât educante li che i frutins a son inserîts, intune otiche di colaborazion, di
Il percors al è stât centrât su la scuvierte des origjins furlanis dal mît shakespearian di Juliete e Romeu. Si trate di une vicende cuasi no cognossude, infûr di une nicje culturâl di ‘elite’.
La storie dal Piçul Princip e je plene di contignûts impuartants pe cressite dai fruts, di fat e da une vore di impuartance a valôrs tant che la amicizie e l’amôr.E je une storie simpri


text:
La publicazion, dute par furlan, e furnìs une rassegne ordenade e puntuâl da lis categoriis gramaticâls, da la morfologjie dal non e dal verp, di caratars primaris da la sintassi da la frase, cun di plui une liste inzornade di titui bibliografics di riferiment.
Il test al vûl jessi un prontuari par rispuindi a dubis e domandis concretis su la scriture da la marilenghe.
In cheste pagjine si pues discjamâ Scrivi par furlan
in formât pdf (dal download) o viodi la schede par comprâ il libri su cjarte (dal link).
E je disponibil ancje la version par talian, viôt achì


text:
NOVEMBAR – PRIME PAGJINE. EDITORIÂL – Fûr des balis i partîts talianots / Cuant che la Ferrero le fâs… fûr dal vâs. Lis etichetis sbaliadis de Nutella / Gnove leç pe Rai: nuie furlan in television / PAGJINE 2 – Un “Pat pe Autonomie” parcè che la specialitât de Regjon e je sot atac. Nestre interviste a Massimo Morettuzzo / Lis resons dal Pat / Un Arc di Sant Marc che al ven de Svuizare: il lavôr teatrâl di Ferruccio Cainero / PAGJINE 3 – «Une azion di roture»: dimissions par Rosalba Perini de Comission su la scuele / Fontanini: “Al covente che si fasi la graduatorie pai insegnants di furlan” / Jù lis mans da la aghe de Cjargne / PAGJINE 4 – I risultâts des elezions in Catalogne: ise vere indipendence? / La crisi dal stât nazion tal spieli di Spagne e Catalogne / I coments. Par Fontanini “riferiment par chei altris popui”, Serracchiani “nol conven”, par ducj un spont par fevelâ di cuistions di chenti / PAGJINE 5 – Il cjaliâr di Tumieç. Un mistîr vecjo par un fantat zovin / «Il gno sium? un sindic cu la fasse zale e blu». Vie pal mês lis gnovis elezions dal Parlament Furlan. La interviste al president in jessude Gianni Sartor / ZODIAC FURLAN. Sgarpion / PAGJINE 6 – Poetis furlans in finâl al Premi “Guido Gozzano”: premiâts in trê su cuatri / Il balon, grant amôr dai cjargnei, e l’an “stramp” dal lôr campionât / Un libri nus jude a tornâ a pensâ al “Model Friûl” e a un sium che al covente ancjemò / PAGJINE 7 – FRIÛL EUROPE. Merkel, Hollande e la Europe cence unitât che e à pôre de diversitât / SLOVENIE. Il belanç de Slovenie al Expo / Sami: scuintri in Finlande su la partignince ae comunitât / PAGJINE 8 – Il Festival de cjançon furlane al va a Nicole Lizzi / Marco Brosolo nus fevele di “Cadremo Feroci”, il so ultin album su la scuvierte di Federico Tavan / PAGJINE 9 – CAMPAGNE ABONAMENTS PAL 2016 / PAGJINE 10 – IL GRANT LUNARI DAL FRIÛL. Novembar / IL FERÂL. In vite e in muart / Ricuart di pre Pauli Varutti / PAGJINE 11 – Felici ma Furlans, ma content ancje Luciano Lunazzi: il sucès di “Tacons” / SIMPRI BOGNS. Gianni Nazzi, Giancarlo Ricci, La flôr des dètulis, Udin, 1995 / Paîs Basc: il film par euskara Loreak candidât ai Oscars / Cornualie: plan par sburtâ i operadôrs publics a doprâ il cornic / PAGJINE 12 – A TU PAR TU. Ce che a disaressin dal Friûl di vuê, chei che a àn fat la sô storie. Confession agnostiche (pre Toni Beline) //
*** I articui a son disponibii fracant sul titul. Buine leture.
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Contecurte in cjar e vues
No si podeve propite lassâ scjampâ vie un an cence inmaneâ il Contecurte Day, che tal 2021 si è fat a Codroip e al è deventât il Pôrecurte Day!Cemût che e je lade...
Inte cort de Filologjiche a Udin o vin puartade la Conte dal Mês, che prest a deventarà... un libri!Cemût che e je lade...
Te Cort de Filologjiche a Udin e je stade la presentazion dal libri dal Ostîr, intervistât di Walter Tomada; la Coghe e il Famei si son ocupâts des leturis, puartant la int drets intal 2084.Cemût che e je lade...
Laboratori virtuâl dal nestri Ostîr par stiçâ a scrivi (e lei) contis curtis par furlan.Cemût che e je lade...
Incuintri virtuâl dal nestri Ostîr cui amîs dal Fogolâr Furlan di Buenos Aires in Argjentine.Cemût che e je lade...
Curtmetraç pe presentazion dal lunari de associazion Anaxum di Prissinins.Cemût che e je lade...
La prime edizion virtuâl dal Contecurte Day, nassude tal an bisest, e je lade plui che ben!Cemût che e je lade...
Laboratori di scriture creative tignût dal Ostîr par stiçâ i fruts des scuelis mediis a scrivi une conte par furlan.Cemût che e je lade...
1 2 3 … 6 Indevant »


text:
Al è di un pôcs di agns che a Soclêf e je ative la Associazion Gjenitôrs Val Tiliment che e sta puartant indevant tantis iniziativis.
«La idee e nas di un grup di maris che a vevin vût a ce fâ cu la puericultore Mara Nassivera» e dîs la Presidente Anna Zilli. «Mara e stave daûr ai nestris fruts e nus diseve simpri di no sierâsi in cjase ma di cjatâsi: une maniere ancje par confrontâsi sui problemis dai fruts, par no isolâsi e cjatâsi di bessolis jenfri i mûrs di cjase. Cussì o vin cirût un puest indulà viodisi. Di pôc, il grup anzians al veve vût dal Comun di Soclêf in comodât il vecjo asîl che dopo il taramot al jere deventât par cualchi an la scuele elementâr. Cussì o vin rivât adore a vê une part par nô.»
La struture e à un biel zardin sierât e une grande sale di cirche 50 metris cuadris, e in comun cul grup anzians e je ancje une cusine. «Achì o vin tacât a cjatâsi» e dîs Anna. «Tal principi nol jere nuie, e plan planin o vin puartât dongje robe. Tor la fin dal 2011 e l’inizi dal 2012, Mara Nassivera si è malade. Nô maris i vevin prometût che o varessin fate une associazion, e duncje o vin acelerât i timps par fâi viodi a Mara che ce che e veve semenât al veve puartât a alc di concret. Inviade la associazion, o vin pensât di fâ un progjet su ativitâts pai fruts 0-3 agns: tal 2012 o vin vint il bant e lu vin concretizât. Dopo, o vin fat 3 progjets su bants in merit ae associazion familiâr e 4 progjets su associazion di proporzion sociâl. Duncje, ogni an nô o gjestìn 2 progjets.»
A son un grum lis ativitâts che a vegnin puartadis indevant: centris estîfs par fruts, cors di nadâ, gjinastiche artistiche, bale tal zei, karate, musiche: ogni an, al è un program diferent.
In chest periodi, la setemane e je programade cussì: lunis dopomisdì un educadôr de aziende sanitarie si dediche ai fruts di 0 a 3 agns, il martars al è il cors di psicomotricitât, il miercus cors di nadâ pai associâts, la joibe al ven viert il parc dai zûcs pai fruts che a vuelin cjatâsi e zuiâ.
La associazion (che e cjape dentri un pôc ducj, di 0 a 99 agns: fruts, gjenitôrs, barbis, nonos) e à sede a Soclêf ma e cjape dentri ancje i comuns dongje: i cors a vegnin fats ator pai paîs, tes struturis che a esistin za e che no vegnin dopradis trop.
«Chest an o vin inviât, pal cuint an, il cors di inglês pai grancj. O vin in program ancje un cors gratuit par tignî in maniere regolâr prodots fat in cjase (al vâl tant pe part alimentâr che pe part contabile) viert a ducj. La novitât di chest an e je che o sin rivâts a jentrâ intes scuelis e a puartâ un educadôr che al insegne ai fruts a fâ il cjamp.»
Par partecipâ aes iniziativis al baste deventâ socis. Cui che al vûl altris informazions al pues mandâ une mail ae direzion genitorivaltagliamento@gmail.com.
Pagjine facebook: associazione val Tagliamento – AGVT.
✒ Marta Vezzi


text:
Nol jere distant di chel piçul cjasâl dulà che i vevin dât di mangjâ chel paston di vene.
Si jere cuasi indurmidît poiantsi cu la schene intor di un pôl. Si cjatà tal mieç dal insium e de vegle e al viodè cu la code dal voli une robe di no crodi… une grande ombre e talponave tal mieç de plane al clarôr de lune; nol podeve jessi… e pûr e jere vere… al jere un zigant! Un grant omenon che si moveve a pas luncs. Zuan di mieç indurmidît che al jere nol rivave a tirâsi sù. Al jere paralizât.
Un grant pidon si fermà a pocje distance dal arbul dulà che al pisulave. Al rivà un aiar fuart che al movè lis ramascjis. Po al capitâ un altri fat strani… il zigant si metè a pissâ propit parsore dal arbul di Zuan. Il fantat al jere dut imbombît ma ancjemò nol rivave a tirâsi sù. Al jere come incantesemât.
Po al sintì un rumôr lontan, come un rivoc… un rivoc che al rivave simpri plui dongje…
Il rimbombament al jere une vore fuart… dut intor di lui al tacà a balâ… finalmentri al rivâ a sveâsi.
Il zigant al jere sparît o miôr, nol jere mai stât. Zuan nol veve vût altri che un insium lucit… e infratant e jere ancje vignude la ploie a lavâlu: ve forsi parcè che si jere insumiât che il gjigant i ves pissât intor. Ma nol jere dut achì… il rimbombament al jere dovût a une fuarte scosse di taramot. Si sintive li dongje int che e zigave, odôr di polvar, berlâ di bestiis.
Zuan si alçà sù e svelt come un jeur al tacà a cori bande dal cjasâl. Rivât li al viodè un grum di pieris e une fantacine che e berlave come une mate. E veve une cjandele in man. Une part de cjase e jere colade ma la cusine e jere ancjemò in pîts. Si jere salvade parcè che e jere restade in cusine.
E jere in lagrimis. I siei a jerin restâts a durmî e la scosse ju veve sapulîts. Si sintive il pari che al berlave sot des maseriis.
Zuan e la zovine a tacarin a tirâ vie pieris e trâfs. E jere une grande fature ma a lerin indevant cu la fuarce de disperazion fin cuant che la vôs dal pari de zovine si sintì simpri plui fuarte. E saltà fûr une man…
di Milio dai Cjans
#1134
Conte cjolte dal Pôrecurte Day 2021


text:
Museo della terra dei nove castelli
Il museu, ancje se metût intal centri di Atimis, al è intune posizion cuasi periferiche rispiet al abitât, contornât di un paisaç naturâl dulà che si viodin i rudinaçs des fuartecis locâls. Cuntun itinerari une vore ben costruît dal pont di viste didatic, si puedin lei i reperts cjatâts intai nûf cjistiei, aromai sdrumâts, de pedemontane orientâl dal Friûl par capî la culture e la vite cuotidiane intes fuartecis de Ete di Mieç. Tes undis sezions il public al ven puartât, cun tescj, reperts archeologjics, panei esplicatîfs, modei di struturis fortificadis, ricostruzions di internis, ae comprension dai elements fondamentâi de societât de Ete di Mieç: la evoluzion architetoniche dai edificis, la coniazion – un coni funzionant al permet ai visitadôrs di provâ in prime persone la opare di stampe des monedis-, la agriculture, la organizazion difensive e ducj chei aspiets de vite in cjase di ogni dì che i ogjets di ceramiche o di metal a puedin riclamâ. Al plan tiere si scomence cu la ricostruzion storiche dal archeolic e dal studiôs, par mieç di ogjets e testemoneancis scritis. In chestis cinc stanziis al è interessant cemût che e je stade prontade la tierce, clamade “sale dal otagon”: vot vetrinis verticâls a son metudis in cercli di mût che a somein colonis luminosis che a tegnin sù frontons cun arcs passants, sierant cussì il spazi intune sorte di torate otagonâl. Se chest plan al è caraterizât di une esposizion classiche dal repert, intal plan disore si puedin rimirâ ricostruzions di ambients internis complets, dulà che il visitadôr, cul jutori di lûs e suns, al è puartât a jentrâ in mût ideâl inte realtât de Ete di Mieç. Un puiûl di fier e di len, che al somee suspindût intal vueit, al simule un puint jevadôr e la grande vereade, cuasi un barcon sul timp e permet la vision dal paisaç ator ator, incontaminât des costruzions modernis e par cheste reson dongje de situazion ambientâl dai timps dai cjistiei considerâts te esposizion. Di vuardie tal ingrès des salis seguitivis al domine il Cavalîr di Sofumberc, une sagume prontade cuntune armadure antighe che al anticipe i ambients ricostruîts daspò e insiorâts di ogjets riprodusûts in mût sientific.
Museo della terra dei nove castelliVia Principale, 99
33040 Attimis (UD)


text:
BRUNO FANTINI
FANTIN CENCE CJAVAL
NASSÛT A CJAMPFUARMIT
IL 25 NOVEMBAR 1938.
AL VÎF A CJAMPFUARMIT
IN VIE ORGNAN 33
CU LE SÛR IRME.
MI PLÂS SCRIBICjÂ
FRASES PAR FURLAN
PAR DAI SAVOR
E VIVACITÂT A VITE.
DEDICHI AI AMÎS
RIMES E SCHERZUTS.
A- PRESENTAZON
A Cjampfuarmit o soi nassût
e lì, cul timp ancje cressût
simpri intal borc di sot
dal milnufcent e trentevot
O ài fat ancje il muradôr
e la malte restade intôr
fasint la barbe mi nacuarç,
tal imprest polvar blanc scuarç.
Fantini Bruno il non gno
fantin cence cjaval o soi jo
un bruno ma cui cjavei grîs.
O fâs cualchi rime pai amîs.
Ae buine cence cjativerie
e mi riten persone serie
O fâs lis robis cun motîf.
Ma al è dome un tetatîf.
Chei ch’o incuintri sul gno troi
mi cjapin par chel ch’o soi.
O dopri une firme strane
e jè br-1. Mi va di cane.
Fantini Bruno vie Orgnan 33 Cjampfuarmit
aL BIEL CJATâSI
Al ciante il gial,al criche il dì
miôr cricâ di gjoldi che di patî
intal scûr dal unviâr e te sô criure
di no cricâ bisugne po, vê cure!
Pûr il fûc al criche, ma frêt nol à
e nô j stin dongje par no cricâ.
e cuant ch’a criche la primevere
il soreli al clipìs la mosfere,
di mil colôrs il mont incorone
de tiare,il vert si imparone,
ogni ucelut devente cantôr
criche l’ore di fâ l’amôr.
Cu la providenze che no à confîns
al criche l’incuintri dai cusîns.
Tantis robis o varìn di contâsi
e cun gust!.Pal timp dal biel cjatâsi.
Al è chist timp simpri tant ben doprât
e ancjmò miôr dopo vê gustât.
Gjoldût il mangjâ, cuinçât di ligrie
movimentât de capo companie.
Un bon ariviodisi a un altr’an
che par che volte nus à tornât fan.
Cussì,j disarìn al tormenton
“E che DIU ti mantegni la pinion.”
ducj cusîns e nevôts di LISE dal ZORZO e PERIN PERESSIN
Paparots vincjecuatri març doimil e doi br-1
AL NESTRI SUNADÔR
ALVISE, vuê o ti menzioni
pai cincuant’ains di matrimoni.
O volin ducj ben augurâti
aprofitin par ringraziâti.
TU! organist presint e costant
tu compagnis il nesrti cjant,
simpri pront in ogni ocasion
tant Messe che altre funzion
cun nô tu âs ancje cjantât.
Par che il Signôr al sei laudât.
Ringraziin pûr MARGARITE.
JÊ! La compagne de tô vite
che cun paziense e bontât.
No dome a ti à lassât,
pûr incoragjât e sostignût
e TU, dâ il miôr tu âs savût.
Simpri cussì, nô us augurin
inmò tancj e tancj ains di cjamin.
Vualtris doi insieme, però
Insieme ancje cun nô!
Cun afiet e ricognossince la cantorie al complet
Cjampfuarmit vincjesiet setembar doimil e doi br-1
AMICIZIA
Spesso è fatica la vita
più se a malattia unita.
Di un’infanzia negata
ed un’adolescenza imbrogliata.
Ma con l’aiuto della famiglia
la sua vita. Strada giusta piglia.
IRMA! Ma da dove incominciare?
Una situazione da affrontare.
Così con un lavoro trovato
la sua realtà ha avvalorato.
Rischiarando l’esistenza
sia pure con tanta pazienza,
l’aiuto di gente meravigliosa
comprensiva e generosa.
Quel grande dono affidato.
Dal buon DIO a noi regalato.
Nell’anima mette radice
tutto colora a nuova vernice
dà conforto e sicurezza
tutto raddrizza in pienezza,
anche qualche complicità
per superare le difficoltà.
AMICIZIA SINCERA!
AMICIZIA VERA!
MARISA e LOREDANA sono state
davvero con IRMA legate
ad un filo forte e gentile
anche dopo quell’uno Aprile.
Continuando con un’alberello
accarezzato dal venticèllo
nelle sue radici son catene
dalla terra al cuore nelle pene.
“Terra! TU tutto sai consumare
ma sentimento non puoi dissipare.”
Certo! La veste diversa sarà.
AMICIZIA! mai si spegnerà.
Campoformido diciannove luglio duemila tre.
A MARISA e LOREDANA il ringraziamento di sorelle e fratello per aver voluto bene a IRMA. A nome di tutti br-1
(Hanno portato un alberello da piantare in giardino simbolo di vita che continua.)
AMICIZIE
La vite spes e je fadie
plui,se leade a malatie.
Di une ifanzie dineade
e la zoventût imbroade.
Ma cul aiût de famee
la sô vite si racree.
IRME! Ma dulà scomenzâ?
Une situazion di frontâ.
Cussì cirût un lavôr
par dâ a se stesse valôr
si sclarî l’esistenze
sie pûr cun tante pazienze
l’aiût di int maraveose
comprensive e gjenerose.
Chel gran don de umanitât
che DIU nus à regalât.
Te anime si lidrise
e di colôr dut vernise
dâ cofuart e sigurece
ogni robe s’indrece,
ancje cualchi complicitât
tal moment di dificoltât.
AMICIZIE SINCERE!
AMICIZIE VERE!
MARISA e LOREDANA son
stadis cun IRME pardabon
leadis cuntun sôl fîl
ancje dopo chel prin Avrîl.
Continuant cul arbulut
petenât dal aiarut
cun lidrîs come cjadenis
de tiere al cûr in penis.
“TIERE che dut cunsumâ
sintiment no pò dissipâ.”
Sigûr cun gnove vieste
chê AMICIZIE e reste!
Cjampfuarmit – disenûf di lui doimil e tre
A MARISA e LOREDANA il rigraziament dai fradis par vê volût ben a IRME. Par lôr br-1
E àn puartât un arbulut segn di vite che e continue
BUINE PASCHE
Buine Pasche! Pal borc si sint
la biele usance de nestre int
si scomence cui familiârs
po si slargje a ducj i cjârs
i gjenitors cui fîs reciprocamentri
tra parincj e cognossins simpaticamentri
si scambin augûrs fradis e cusins
ch’a sedin anzianuts o zovenins
lu dîs il nevôt al barbe,l’ocasion e je buine
cui ch’al stâ lontan, par telefon o cartuline
ancje la agne cu la gnece
cun semplicitat e dolcece
s’al ripetin a alte vôs
tra nonos e nevôs
i condominiai tra l’un e l’altri plan
si repliche tra il malât e il san
si lu sint tra i amîs
e la frase traviarse il paîs.
Buine Pasche a ducj i presints
buine Pasche ai concitadins
buine Pasche a dut il mont
ch’a regni la pâs, infont.
Ch’al inlumini Crist Rissussitât
i gravâts di responsabilitât.
CUARANTESIM IN FRAE
Milnufcentsessanteun an di bondance
par trente CÛRS sglonfs d’amôr e sperance.
Nemorâts, e plens di fiducie inte vite
coronavin cul “SÌ” e la firme scrite.
Dapît l’altâr cun tante emozion
ducj i progjets cjatavin realizazion
lis cjampanis nunziavin gran contentece
“GNOCE!” Zornade di gjonde, di bielece.
Gnûf vistît, galante la golarine
mangjâ. Bevi. Saltâ, balâ fin la matine.
Jhoi chel “DÌ” cetânt bramât e insumiât
par cualchidun di sburide capitât.
E dut par chei scherz che l’amôr al fâs
di une gran fuarce sintisi traspuartâts.
Une calamite. La gole di jet grant
pensîr che si pare vie dome ronfant.
Po tal sium al torne legri e gaiarin
dut al torne a scomenzâ dal imprim.
Vuê vincjecînc d’avrîl doimil e un
cuindis COPIIS di Cjampfuarmit in adun.
Al sverdeâ dai prâts e lis primis rosis
cuarantesim di MORÔS e MOROSIS.
Che i ains no àn par nuie stracât.
Trete CÛRS simpri zovins, par tant amât.
ZOVENOTS!.. In barbe al timp ch’al fuìs
mil Augurons ! E usgnot tornâ NUVÌS!.
Cjampfuarmit vincjecinc di avrîl doimil e un.
Une biele fieste in companie.
bruno fantini
CUSINANCE
EO mi sintivi a clamâ
Un clamâ lontan.. Cui sarà?
Il fat, mi à fat meti in orele
sperant po,intune gnove biele.
No une vôs,ma un sun chel
a mieç tra sivilot e campanel.
Al jere chel tramai clamât telefon
puartevôs par ogni situazion.
“Pronto!”Dilà cun vôs sisiline,
si! Propit Jê,la mini cusine.
“Pronto! Alore si cognossino,
stais pûr ben ducj. Cemût sino?
-zontant- ce dîtu za ch’o sin di man
vino di fâ alc ancje chist’an?”
Al rivâ de viarte niçulant
rivade pûr la letare nunziant.
Al è l’ulîf inte mosfere
che zornade di primevere
un biel cjatâsi in companie
dute la cusinance in ligrie.
Ae Tiessidure a misdì e mieç
par sgragnolâ un bon poleç
une fete di torel no matuç
torte,e un bocâl di bon verduç.
Po passûts la tovarin ringraziant
la Mini, e pûr ogni partecipant.
Ai mancjants la racomandazion
di no lassâ piardi la tradizion.
Paparots vot avrîl doimil e un
I nevôts di LISE dal ZORZO e PERIN PERESSIN
br-1
DOI CUADRTUTS
La nestre cjase jere brute ungrum
par sofit trâfs neris plens di fum
i madons dal paviment ruvinâts
che tantis voltis si sin çopedâts.
Ma pûr e jere miôr di une vile
bastavin doi cuadruts a imbielile
insieme a nô, fruts plens di vite
intune famee di miserie aflite.
Pal tirâ indevant gran fastidi
pûr distes mantignî muse di ridi
i grancj cun responsabilitât
e dâ insegnaments cun bontât.
Intun invît a cjalâ plui in su
cun che Madone e Cûr di Jesu.
Fâsi cjapâ cun fiducie pe man
inte sperance di un miôr doman.
Li sot une lavorade mensulute
tun vâs simpri une frescje rosute,
un garoful o pûr un sclopon,
une peone, un roncul, secont stagjon.
E cuant che o cjatavin violutis
varessin orût racueilis dutis
par ben ornâ chês cjaris figuris,
(a jerin ancje lis nestris brauris.)
Inzenoglâts su la cjadree la sere
devant i cuadris a dî la preiere
e dîle simpri cun devozion
ancje se, il vôli chel bricon
intor a chês rosutis al sbrissave,
chel vôli che a planc si siarave.
Po tal stramaç di scus sprofondâ
e i scus a parevin protestâ
ma cuissà nancje rabios, salacôr
si saran contâts storiis fra di lôr.
E subit che lôr a si calmavin
nô, intun altri mont o jentravin.
Ju pai rivai a fâ marcoletis
cori e saltâ come zupetis.
Tantis ,tantis rosutis cjapâ su
pe Madonute e Cûr di Jesu
FIESTE a CJAMPFUARMIT
In chê matine si è sveât
Cjampfuarmit dut imbandierât.
Cuntun pensierin par bandiere
vie pe gnot insumiât si jere.
Une gran splendide zornade
za di buinore presentade,
il braf soreli la scjaldave
e ogni cûr al consolave.
Par un event impuartanton
dut ator in mobilitazion.
Congres Provinciâl dal Donatôr!
Chist’an o vin vût chel grant onôr.
A Cjampfuarmit, paîs cence pratesis,
distes no vin badat a spesis.
Benvignût ogni partecipant
tal paîs ben vistût e elegant.
Rivant a trops dal Friûl intîr
DONATRICIS,DONATÔRS in corîr.
Vevin biel che invadût il paîs
une maree di int, ducj amîs
“L’olinsi ben,stin unîts,tignìn dûr”
son robis cha strenzin il cûr
tal ricuart dal Gran Vieli FALESCJIN
cjalantsi ator chi lu viodìn.
E Ciampfuarmit al gjoldeve
cun simpatie ju riceveve.
Pûr il Vescul a celebrâ
grancj sorestants a onorâ.
LUI ! “Il SANC, oh chel SANC ch’i tu puartis”
a ogni mâl siari lis puartis
ch’al jevi dal jet il malât
fâlu tornâ cjase risanât,
e dai al donatôr contentece
inte sô azion di bielece.
Insieme a Basandiele e Bresse
invuluçâts te cause stesse,
cun seradis di preparazion
come sensibilizazion.
Lis tre Sezions e il Comun
colaborazion in dutun,
altris associazions paesanis
si son ravaiadis lis maniis.
Cun otime presentazion
elogjos a l’organizazion.
Si ringrazie ogni Partecipant
ognidun di LÔR tant impuartant.
Ringraziâ pûr chei che àn governât
e i tancj ch’a àn lavorât
chei ch’a àn contibuît in ducj i mûts,
il bontimp che nus à assistûts
A fieste fate po rilassâts
o vin gjoldût cui Splumâts
cul Blanc e Neri consolâts
di grande sodisfazion saciâts.
Cjampfuarmit vincjeun setembar doimil e tre.
Congres Proviciâl Donatôrs di Sanc A F D S
La pui grande e biele fieste stade fate a Cjampfuarmit.
Un’idee, un preambul. br-1
BON COMPLEAN
CUL AN DOI MIL TONT TONT
ZA’ FAT AL E’ IL CONT
DAL CUARANTE IN CA’
SESSANTE AN PASSA’.
CUI NASSE’ IN CHE VOLTE?
JÊ E JE CHI IN SCOLTE…
COMPLEAN IMPUARTANT!
E PO’ DÎLU CUN VANT
CHE CHEI CH’ A SON CORÛTS
INTIERAMENTRI VIVÛTS
AGNS BIEI TRA CHEI PASSÂTS
E ALTRIS TRIBULÂTS,
MA LA VITE E VÂL
TANT PLUI DI OGNI MÂL.
CJATÂ SERENITÂT
PÛR TE DIFICOLTÂT.
DI DRETE O DI CjAMPE
IL SORELI AL SCJAMPE
E SCIALDÂNUS AL ÛL
ANCJE JENFRI IL NÛL.
POCUT AL PO’ SOMEÂ
MA NO VIN DI DISMENTEÂ
TROP PICjUI CH’O SIN
E CHE PÛR, TANT O VALIN.
A IRMA BON COMPLEAN
PE TORTE CURTIS IN MAN.


text:
Il centralisim talian al è aromai cence brenis, e se la autonomie des Regjons talianis e riscje di inneâsi, chê dal Friûl e je za in muel. Par chest fâ cressi une gnove gjernazie di autonomiscj furlans, che e cjali il teritori cuntun voli preparât e concret, no pues jessi plui dome une ambizion, ma e devente une necessitât. E je cheste la idee di fonde vignude fûr des Lezions di autonomie che la associazion La Grame e il Laboratori nassût di 16 aministrazions comunâls a àn puartât indevant par dut il mês di Otubar.
La fuarce de formule screade l’an passât e je chê di tamesâ in tantis direzions il concet di autonomie intal so peâsi a dutis lis dimensions dal vivi sociâl dal popul furlan: de storie ae politiche, de economie ae Glesie, de culture ae societât. E ancje in chest secont cicli, la operazion e je rivade a dismovi riflessions che no sunin masse consolantis, ma che a coventin a tignî fer il nestri spazi identitari.
PRIN INCUINTRI
CAVALLO: «A COVENTIN IMPRESCJ GNÛFS DI GUVIER DAL TERITORI»
L’autonomist storic Giorgio Cavallo lu à dit clâr: il Friûl al à bisugne di imprescj gnûfs di guvier dal teritori e di une plui fuarte autonomie finanziarie par frontâ i gnûfs gredeis de globalizazion, ma cence un fuart pat sociâl che al ledi a rivendicâ une autonomie diferente, no si larà di nissune bande. In ce maniere il Friûl puedial pensâ di tornâ a contâ alc? Se si tratàs dome di nomenclature politiche, sedi a man çampe che a man drete il Friûl nol à mai vût tancj puescj inte stanzie dai botons: e invezit la specialitât no je mai stade cussì a risi. Par fâ capî che in cheste zone i centraliscj “no passaran”, al covente intivâsi par recuperâ la sovranitât sui bens primaris, aghe e energjie.
SECONT INCUINTRI
BRAÙRE IDENTITARIE LONTANONE
Lontane, lontanissime e je la situazion di braùre identitarie de Catalogne che William Cisilino, diretôr de ARLeF, al à presentât intune interessante comparazion cul Friûl. Che e mostre un paradòs: intant che i catalans a bramin la indipendence, no o riscjìn di jessi glotûts de Macroregjon che clamin “trivenite”.
TIERÇ INCUINTRI
INTE ECONOMIE, VALORIZÂ GJENUINITÂT E INOVAZION
Il rapuart cul Stât centrâl nol è dut câs l’unic probleme dal autonomisim che za di timp si è distacât dal cuarp storic dal Friûl e al è stât simpri plui dismenteât di Pordenon e di Gurize. Se un moviment identitari al varà di tornâ a nassi, al varà di tornâ a tirâ dongje chescj teritoris e la lôr int, dant al Friûl une prospetive gnove. Dificile di cjatâ, come che al à spiegât l’economist Flavio Pressacco inte sô relazion, che e à peât il sintiment di autonomie ae individuazion di un troi di disvilup economic: “al covente valorizâ la economie locâl no cirint di competi in tiermins cuantitatîfs cul forest, ma sburtant su la gjenuinitât de nestre agriculture buine e nete e su la vocazion inovative di tancj imprenditôrs furlans, zovins o no che a sedin”.
CUART INCUINTRI
LA GLESIE, UNE SPERANCE PAL AUTONOMISIM?
Une sperance dut câs e ven dal fat che la Glesie e je daûr a riscuvierzi chê vocazion autonomiste che inte sô storie e je stade fuarte e sclete, al pont che la Mozion dai Predis dal 1967 e fo rivoluzionarie pal Friûl come lis tesis de Sorbone lu forin pal ’68 francês. Bonsignôr Guido Genero, inte sô relazion aes Lezions di Autonomie, al à sclarît che la Diocesi e je pronte a clamâ dongje i Stâts Gjenerâi dai Furlans che a varessin di scomençâ a meti in pîts i resonaments che al covente fâ ducj insiemi par fâ cressi il Friûl di doman. Za 500 invîts a son pronts par inmaneâ chest gnûf percors di rialfabetizazion de nestre cussience identitarie e dal nestri sens di comunitât.
CUINT INCUINTRI
IL “THINK TANK” AUTONOMIST
E ancje il mont de culture e de politiche, des professions e de comunicazion al varès di dâsi dongje secont Federico Rossi, che al à sierât il cicli des lezions lant a stiçâ la necessitât di costituî une Farie des Ideis, un “think tank” permanent par rimodulâ la nestre concezion di autonomie daûr dai cambiaments simpri plui svelts de globalizazion.
BATAIIS SU SCUELE, CREDIT, ENERGJIE E AGHE
La prime bataie e je la competence su la scuele: e su chest si è za dât di fâ in maniere concrete il trop di sindics che al à costituît il Pat pe Autonomie. Ae fin di Novembar di fat il grup vuidât di Massimo Moretuzzo al à scomençât la sô ativitât publiche cuntune cunvigne par rivendicâ la competence primarie in materie di istruzion: e altris iniziativis a nassaran tai mês che a vignaran su temis tant che la riforme des bancjis di credit cooperatîf, che e riscje di svuedâ la ultime musine dulà che i furlans a tegnin i lôr bêçs cuntune minime sperance che a tornin a jessi invistîts sul teritori. E soredut su risorsis come energjie e aghe: par cheste ultime, la creazion di un ambit regjonâl che al meti dongje gjestion idriche e racuelte des scovacis e sarès un un vêr invît a gnocis par grancj grups multiservizis talians e forescj. Ma un funerâl par chel fregul di capacitât che ancjemò e reste di podê decidi a cjase nestre. ❚
Walter Tomada
Lezions di autonomie, il belanç dai incuintris. Par fâi cuintri a un centralisim aromai a brene vierte............
Il centralisim talian al è aromai cence brenis, e se la autonomie des Regjons talianis e riscje di inneâsi, chê dal Friûl e je za in muel. Par chest fâ cressi une gnove gjernazie di autonomiscj furlans, che e cjali il teritori cuntun voli preparât e concret, no pues jessi plui dome une ambizion, ma e devente une necessitât. E je cheste la idee di fonde vignude fûr des Lezions di autonomie che la associazion La Grame e il Laboratori nassût di 16 aministrazions comunâls a àn puartât indevant par dut il mês di Otubar.


text:
Alc di bon, soredut di bande dal privât, al nas. Ma tal stes timp, il nivel dai servizis publics in mont al continue a peiorâ di mês in mês. E a ogni piçul segnâl di sperance (il sportel pe justizie che la Regjon e je rivade a fâ tornâ a vierzi a Tumieç), a saltin fûr altris trê di disconfuart. Lis Puestis, par esempli, no vuelin smetile di bastonâ i lôr utents. Dopo vê confermât par Setembar lis sieraduris dai sportei di Tierç di Tumieç e di Ospedalet di Glemone, in plui de riduzion di orari di chei di For Disot, For Disore, Dimpeç e Resie, cumò a son rivadis ancje a otignî di consegnâ la pueste ogni doi dîs. Ricuardìnsi che dal 2010 dome te mont e te pedemontane dal Friûl si son tiradis jù lis sierandis di ben 17 uficis postâi e in altris 28 si son taiadis lis zornadis di viertidure. La dirigjence de societât – che si à di visâsi che e je stade privatizade ma che e je simpri sot de ale dal ministeri de Economie – e fâs savê che e sarà la tecnologjie a permeti di superâ i problemis. Pecjât che in Cjargne si sta spietant ancjemò che internet al cori a une velocitât decente (in cuindis comuns plui dal 80 par cent de popolazion nol pues utilizâ la bande largje) e che i celulârs a cjapin ben il segnâl dapardut.❚
✒ D.Z.
I torments no cessin............
Alc di bon, soredut di bande dal privât, al nas. Ma tal stes timp, il nivel dai servizis publics in mont al continue a peiorâ di mês in mês. E a ogni piçul segnâl di sperance (il sportel pe justizie che la Regjon e je rivade a fâ tornâ a vierzi a Tumieç), a saltin fûr altris trê di disconfuart. Lis Puestis, par esempli, no vuelin smetile di bastonâ i lôr utents. Dopo vê confermât par Setembar lis sieraduris dai sportei di Tierç di Tumieç e di Ospedalet di Glemone, in plui de riduzion di orari di chei di For Disot, For Disore, Dimpeç e Resie, cumò a son rivadis ancje a otignî di consegnâ la pueste ogni doi dîs. Ricuardìnsi che dal 2010 dome te mont e te pedemontane dal Friûl si son tiradis jù lis sierandis di ben 17 uficis postâi e in altris 28 si son taiadis lis zornadis di viertidure. La dirigjence de societât – che si à di visâsi che e je stade privatizade ma che e je simpri sot de ale dal ministeri de Economie – e fâs savê che e sarà la tecnologjie a permeti di superâ i problemis. Pecjât che in Cjargne si sta spietant ancjemò che internet al cori a une velocitât decente (in cuindis comuns plui dal 80 par cent de popolazion nol pues utilizâ la bande largje) e che i celulârs a cjapin ben il segnâl dapardut.❚


text:
In ocasion dai dîs agns de muart di pre Toni Beline il Comun di Basilian, cul patrocini de Societât Filologjiche Furlane e in colaborazion cu la Union Artistiche Culturâl di Basilian, al inmanee une edizion speciâl dal concors leterari Emozions di Ingjustri, dedicade ae figure dal predi, scritôr e inteletuâl furlan che al fo cûr e anime di Visepente, frazion di Basilian.
Cheste edizion e smire a ricuardâ la ativitât di pre Toni tant che tradutôr di tescj par furlan, da lis contis e flabis di Fedro, Esopo, Collodi e La Fontaine, fin a rivâ ae traduzion dal Libri dai libris, la Bibie, lant daûr des olmis di un altri grant de culture furlane, pre Checo Placerean. La idee di fonde e je chê di percori il troi segnât dal agâr di pre Beline, di mût di voltâ lis vôs de leterature taliane e foreste tai sunôrs de nestre marilenghe.
Il concors al è viert a ducj chei che a àn voie di misurâsi cu la traduzion dal talian al furlan, che a sedin a stâ in Italie o pûr tal forest. Si pues partecipâ cuntun sôl lavôr di no plui di 5.000 batudis (cun dentri i spazis), di cualsisei gjenar leterari (poesiis, contis, flabis, novelis, pagjinis di diari, tocs di romanç e vie indenant). I elaborâts a varan di rivâ al Ufici Protocol di Basilian dentri dai 30 di Jugn dal 2017. I lavôrs a vignaran judicâts di une jurie di esperts, di membris de Societât Filologjiche Furlane e di rapresentants de Aministrazion Comunâl e de Union Artistiche Culturâl di Basilian.
Ai prins trê classificâts ur vignarà dât un bon di spindi in libris di 250 € (prin premi), 175 € (secont premi) e 75 € (tierç premi). Il bant complet e il modul di iscrizion al concors si cjatiju sul sît dal Comun di Basilian (www.comune.basiliano.ud.it). Par informazions, si pues contatâ il Sportel pe Lenghe Furlane dal Comun di Basilian (rif. dot. Serena Fogolini), o pûr la bibliotecarie (rif. Eva Seccardi).
✒ Redazion
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Walter Tomada
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Chest percors al à volût fâ cognossi ae classe cuarte de Scuele Primarie ‘Fruch’ di Udin autôrs, artiscj dai timps passâts e lis lôr oparis in maniere gustose e divertente. Midiant i
Midiant di un “zimulament” tra la nestre scuele de Infanzie e chê di Resie, utilizant il contest naturâl e ambientâl, o vin podût svilupâ ativitâts in plui lenghis: talian, furlan, rosean, par
Chest percors al è stât pensât par meti in vore il curicul di Citadinance, fasint in mût che la scuele e colabori cul teritori e permetint ai fruts di cognossi il lôr paîs. Une gnove buteghe
La place e je un lûc che al dì di vuê al à pierdût la sô centralitât e impuartance, dut cas a Paulêt la vite sociâl e comerciâl si davuelç ancjemò propit in place. I fruts de scuele, ancje se no
“Zuanin cence pôre” al à puartât i frutins mezans di Culugne ae scuvierte di une storie misteriose ma divertente, che e à fat nassi la idee di zuiâ cul cuarp uman, cui suns de lenghe furlane e cu
Il percors al à vût tant che fondâl integratôr la storie di Agute, une gotute di aghe a la ricercje dai colôrs. La ativitât e je scomençade cu la leture e la dramatizazion de storie di Agute.,
Il laboratori pe realizazion dal zûc de tombule in lenghe furlane al à plusût une vore ai fruts des classis cuartis. Cheste ativîtât e à permetût ancje i fruts forescj di aprendi cetantis gnovis
Lis ativitâts sientifichis laboratoriâls in lenghe furlane a son simpri vivudis dai fruts cun entusiasim, tant che a domandin ae insegnante di ripeti i esperiments e a spietin cun trepidazion lis
I trê purcituts e lis lôr aventuris cul lôf a deventin la idee par un laboratori teatrâl e creatîf dulà che ancje cui frutins di scuele de infanzie, si pues rifleti su la lenghe, imparâ peraulis
La scuele, come agjenzie formative, e je il lûc principâl par cjacarâ di bon acet, di capîsi, di solidarietât par fâ in mût che une vore adore i frutins a cjapin sù compuartaments di


text:
L’urlo – Vinars di fûc
Vinars di fûc, il sorestant al è furiôs, il belanç setemanâl da spedî a la cjase mari al à un fal di 55 centesims. A son bielzà dôs oris passadis a controlâ i numars, la coleghe, cont un raptus artistic, si met a dissegnâ margaritis al puest dal banâl segn a lapis. Il sorestant al à un sviersament di bile
a viodi i sfueis contabii trasformâts in prâts, si calme cuntun zigar cuban, regâl dal Boss merecan, che al tegneve platât tal ultin cassetin de scrivanie, a jerin passâts doi mês da la ultime fumade dopo une brute spice di un cancar al polmon.
Tra colps di tos e fum passîf: vive! Vitorie!… la diference e je saltade fûr.
Da la stanziute dal fax e rive la vôs fuarte dal tecnic:«mmo funzziona» al file vie sudât in aghe, lassant une sdrasse vaporose di puce di cevole.
Finalmentri il belanç al è stât spedît, il cartelin al marche l’ore di jessude: ore 15,30
«Mandi a ducj a lunis» «Te saludi» «Salutammo carusi».
In strade, une ondade di calôr a gjavâ il flât. L’asfalt di spongje nere mi brinche i tacs a spice, i cjamini sui retangui e losanghis di ombrene dongje i mûrs dai palaçs.
I jentri intun grant negozi par cjapâ une bocjade di aiar condizionât e disfredami un tic.
Di gnûf in strade in ta la onde di calôr viers la metropolitane. Tai coridôrs une armoniche e spant “O sole mio, o mia bela madunina”, une zingare ingrumade intun cjanton cuntun fagot a forme di frut tal braç, e domande jutori. I vagons plens di int scjampade de vuere de vore, l’aiar jemplât di odôrs di fadie misturade a deodorants stomeôs. Un viazadôr al niçule il çiaf parsore il gjiornâl viert.
Une siore profumade di Eau di colonia Calabresella mi à obleade a restâ in apnee. A la cuinte fermade, i monti in superfice passant parsore di un trop di fantats distirâts su pai scjalins e pierdûts in tal lôr mont di cjanis. Denant la bilieterie de stazion feroviarie, sentâts tal puest di simpri suntune cuvierte roseade, i solits pancs a bestie cu lis musis plenis di feramente – bulons, pontepet e cjadenis – a cjarecin i lôr cjans magris, a domandin une palanche slungjantsi une tace di plastiche macolade.
O rivi a cjapâ il tren, fer sot il soreli, lis sentis dal vagon di tiessût misturât e maglât a son bulintis… Ce fâ? Stojo in pîts o mi sentio? Mi senti, e sarà util par l’artrosi dal coccige. Il tren al partìs i fignestrins vierts, lis tendinis a svoletin in dutis lis direzions. La mê visine a mastie un toc di pize, une altre e gramole grissins cun lis olivis. O sieri i voi par rilassâmi miôr e discjamâ la strache e il cjalt, mi infondi ta la imagjine dal mâr.
A la a cuarte fermade i dismonti e i voi jù di 30 scjalins cence fin e altris 30 par saltà fûr in strade, dopo 500 metris cun i pîts di plomp, i rivi finalmentri a cjase.
Mi buti inte la vascje di bagn e i torni al mâr, tai fondâi celecj, blu, verts, aghe maraveose, prâts smeraldins di velût, mi lassi niçulâ come lis alghis intun mont al’incontrari, cence scjaldadice e rumôrs: sol la pissande che e cole dal rubinet. Frescje aghe dal Tiliment tai claps candits dentri une curnîs di vert a 400 chilometris.
Une vosute lontane a clame, une altre si zonte: «mame mame mame ce fâstu?» O rivi a saltâ fûr cun tante fadie o torni tal mont dret, «O rivi cumò ninutis, un momentin par plasei»
Un cambi brusc di vôs, mi rive di bot e sclop come un temporâl : «C..Zooooooooooooooooooo
no si cene usgnot?!?!?»
di O. Zete
#180


text:
Aplicazions a rie di comant specifichis par Haiku
Dutis lis aplicazions a rie di comant distribuidis cun Haiku a son in /boot/system/bin/. Ancje lis tôs o lis aplicazions instaladis in zonte a vignaran fûr lì, o in ~/config/bin/, cuant che a vegnin instaladis di un pachet .hpkg. In alternative tu puedis metilis in /boot/system/non-packaged/bin/ o ~/config/non-packaged/bin/. Dutis lis posizions a fasin part de variabile PATH e duncje a vegnin cjatadis in automatic.
La liste chi sot no je esaustive di dutis lis aplicazions a rie di comant specifichis di Haiku, e serf dome a evidenziâ cualchidune des plui utilis, juste par dâti une cerce. No sta vê pôre di esplorâ di bessôl ce che al sta intes cartelis bin/. Eseguint une aplicazion cul parametri --help al mostrarà l'ûs dal comant e dutis lis sôs varis opzions.
Chescj comants a son doprâts par mostrâ, lei, zontâ e gjavâ atribûts dai file. Visiti che chescj meta-dâts a son pal moment disponibii dome sui volums formatâts in BFS. Spostant i file suntun altri filesystem ducj i atribûts a laran pierdûts!
Ducj chescj comants a son descrits intal argoment Atribûts tal Terminâl.
Cun chescj comants tu listis, fasis, tornis a meti in tabele e gjavis i atribûts ae tabele di BFS. Ogni volum al à la sô tabele, visital cuant che tu copiis i file di un volum a chel altri.
Chescj comants a son descrits intal argoment Tabele.
Il comant package al ven doprât par gjestî i pachets HPKG. Bute un voli al articul Instalazion des aplicazions par imparâ lis basis. Di solit il strument haikuporter al ven doprât par creâ in automatic i pachets di ce che o clamin ricetis (recipes).
pkgman al ven doprât par cirî, instalâ, inzornâ e disinstalâ pachets. I dipuesits dai pachets a puedin jessi zontâts, scartâts e inzornâ la liste dai lôr pachets. Un speciâl gjenar di inzornament al è invocât cul parametri full-sync: al è plui agressîf e, se al covente, al degrade o al gjave i pachets.
Par vê plui detais suntun parametri, zonte "--help", p.e. pkgman search --help
Chi a son cualchi strument a rie di comant che a son utii soredut pal scripting (viôt ancje l'argoment Bash e Scripting).


text:
«À rombu di travaglià, ciò chì paria impussibule à certi, hè diventatu pussibule» (A fuarce di dâi e dâi, chel che a cualchidun i pareve impussibil al è deventât pussibil). Cun chestis peraulis il president de Assemblee de Corsiche, Jean-Guy Talamoni, al à comentât il vie libare rivât ai 21 di Fevrâr de Assemblee francese aes ordenancis che a fissin lis regulis eletorâls, istituzionâls e finanziariis che a permetaran la nassite de Coletivitât Teritoriâl uniche de Corsiche. La gnove istituzion e nassarà il prin di Zenâr dal 2018 de fusion tra la Coletivitât atuâl e i doi Dipartiments che in dì di vuê a dividin la isule.
La Corsiche e varà cussì une rapresentance politiche unitarie cun plui competencis e plui risorsis. La gnove istituzion e sarà compagnade di une Cjamare dai Teritoris che e fasarà di lûc di confront diret tra la Coletivitât e i Comuns de isule.
Chest risultât, rivât dopo di un confront dûr cul Stât centrâl, al è il plui impuartant tra chei otignûts fin cumò dal esecutîf cors che cul Dicembar dal 2015, pe prime volte, al è tes mans de aleance tra i nazionaliscj moderâts di Femu a Corsica e i indipendentiscj di Corsica Libera. A pôc plui di un an di chel vôt storic, la coalizion tra lis animis principâls dal nazionalitarisim cors e va dilunc a tignî bot ai atacs dai rapresentants locâi e statâi dai partîts francês, ma ancje a diviers fats di cronache (atacs di stamp xenofobic atribuîts ai nazionaliscj cors, operazions poliziâls e judiziariis massime cuintri dai militants de zoventût corse) che a pucin tant di “vuere sporcje”…
Lis prossimis elezions a permetaran di capî se cheste prime esperience di guvier nazionalitarie e sarà confermade, ma la capacitât di tignude mostrade fin cumò e la concuiste de Coletivitât Teritoriâl uniche a son un bon pont di partence. Tant plui che, a ricuardin Femu a Corsica e Corsica Libera, i obietîfs di puartâ a cjase a son inmò tancj: de couficialitât de lenghe corse al statût dai residents, de autonomie fiscâl ae amnistie pai presonîrs politics.
✒ Carli Pup
Sindic jo mame / “La nestre int no à mai molât. Covente fâ, no lamentâsi, par saltâ fûr dal pantan”Dree Venier
Alessandro Marangoni: la Aclif e deventarà istituzion di riferiment pai furlans “La Assemblee dai sindics furlans e je une realtât necessarie. E cul timp e deventarà ancjemò di plui un pont di riferiment pe identitât de nestre int”. Al è sigûr di chest Alessandro Marangoni, prin citadin di Dartigne, che al crôt tant inte Aclif […] lei di plui +
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
Ricorence / Pier Pauli Pasolini om contraditori e segnâl di contradizionPre Toni Beline
Tal centenari de muart di Pier Pauli Pasolini o ripuartìn a tocs la tierce part dal libri scrit di Antoni Beline tal 1993 ‘Trilogjie tormentade’, che e rivuarde propit il poete di Cjasarse I. RISPIETÂ IL MISTERI DAL OMLa sience plui dificile e je la cognossince di se stes. E se al è grivi cognossi […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +


text:
Cuarte opare scrite di chei di Picje Dispicje.
L'opare al nass di un fat realmentri sucedūt a Flaiban e San Durģ: i vīs di savč che Flaiban nol'č simpri stāt comun. Di cuant che, sot Napoleon, il comun al ere stāt istituīt a Flaiban, a son sucedūts une rie di avenimźnts che a an puartāt la int di Flaiban e di San Durģ a barufā ta la storie e cjapasi pal boro ancje cumņ, a distanze di ains.
Frache chi par jodi il trailer, ven a stai il filmāt di presentasion dal teatri
La lejende invece al vōl che chei di Flaiban (si supņn tōr il 1875) a sedini lāts di gnot cun cjars e carioles a robā las cjartes dal comun tal municipit di San Durģ.
Il timp al passe, come si sā in paīs ognun la conte pui grose di chel altri, sicheduncje no si sa ce che efetivamentri al sedi sucedūt aromai 135 ains fa.
Dut chistul nuss ā ispirāt tala scriture dal gnouf test, ambientāt ai dīs di vue, tal municipi di Flaiban, dolā che un Sindic "stravagānt" no in cumbine une di juste e tocje ala segretarie cirī di tignī dongje las robes.
Colpe il leon in place e une merecane il comun voe o no voe a riscje di tornā a San Durģ! Puare segretarie tropes ca in passarą...
Frache chi par ve las informasiōns storiches
La vecje sede dal comun di San Durģ
tņrne ala pagjne principāl
Compagģe Picje Dispicje - Clicca qui per contattarci


text:
Al è cui che al dîs di no. No je la version par furlan dal titul di une innomenade cjançon di Vasco Rossi, ma, in struc, al è ce che al è saltât fûr di un incuintri european che si à davuelt a Barcelone ai 21 e ai 22 di Avrîl. Cun di fat, te capitâl de Catalogne si àn dât dongje i rapresentants di une schirie di aministrazions locâls dal continent cun chê di fâi cuintri ai gnûfs tratâts comerciâi internazionâi, che des dôs bandis dal Ocean Atlantic si varès voie di meti dongje, in non di chel che al ven clamât marcjât libar. Te smicje al è soredut l’innomenât TTIP (Transatlantic Trade and Investment Partnership), chel acuardi che al è daûr a jessi metût adun cun chê di rinfuartî lis relazions comerciâls tra la Union Europeane e i Stâts Unîts, daûr dai principis dal neoliberisim.
In cont des negoziazions dal TTIP, ai 8 di Lui dal an passât, si veve esprimût ancje il Parlament European, ae fin di un dibatit çuet, cun diviers rinviaments, tra une minorance di eurodeputâts – soredut dai grups de Çampe alternative e dai Verts e de Aliance Libare Europeane – che a mostravin di jessi atents, documentâts e par chel une vore critics e preocupâts e la plui part di lôr che a palesavin une motivazion e une atenzion pardabon minimâls. Il risultât al è stât une risoluzion, fate buine cun 436 vôts a pro, 241 cuintri e 30 astignûts, che e domandave ae delegazion de UE di lâ dilunc inte tratative, ma e faseve indenant une schirie di racomandazions che però no someavin – e no somein nancje cumò – in stât di condizionâle in maniere positive, par esempli in materie di pesticidis e di organisims modificâts gjenetichementri, cemût che a àn denunciât cualchi setemane indaûr Greenpeace, Friends of the Earth e il Corporate Europe Observatory.
Cundut de pocje atenzion che ur ven dade de bande dai media “mainstream”, diviersis analisis a mostrin che il TTIP forsit al garantìs i interès di uns pôcs di lôr, ma par sigûr al menace a fuart l’ambient, la salût e i dirits di ducj, in Americhe e soredut in Europe. Cun di plui, ancje lis percentuâls di incressite economiche previodudis a son une vore limitadis e duncje il belanç preventîf al è falimentâr in ducj i sens.
La sperance e je chê che il parlament european si dismovi e che al moment di valutâ il test definitîf al rivi adore a votâi cuintri. Par intant, la preocupazion e reste e la mobilitazion de societât civîl e di diviersis aministrazions locâls e va indenant. Passe 1.500 comuns a àn declarât la lôr contrarietât al TTIP: tra chescj a son citâts tant che Viene, Birmingham, A Coruña, Madrid, Grenoble e Barcelone, che e à clamât dongje i rapresentants di une cuarantine di chestis aministrazions, di diviersis bandis de Europe.
Al jere ancje il Friûl, cun Walter Mattiussi, conseîr comunâl di Merêt di Tombe, l’unic comun dal Stât talian presint, che al marche che «acuardis tant che il TTIP a son un pericul pai citadins, pai ents locâi e pal disvilup sociâl e economic des nestris comunitâts». «Par chel ancje Merêt di Tombe – al zonte il sindic, Massimo Moretuzzo – al à dât la sô adesion ae Declarazion di Barcelone che e domande la sospension des negoziazions di chescj acuardis e la garanzie des competencis des aministrazions locâls a pro di une economie teritoriâl, sostignibile, solidarie, sane e juste». ❚
Marco Stolfo
(L)Int Autonomiste / Autodeterminazion e dirits pai popui, uniche strade di pâsDree Valcic
✽✽ No podìn sigûr fâ fente che la vuere in Ucraine no dedi une serie di problemis intrigôs ancje aes fuarcis che si riclamin ae autodeterminazion dai popui e al ricognossiment dai dirits des minorancis etnichis. Prin di dut, ce che al è daûr a sucedi al è la ultime dimostrazion che chei problemis no […] lei di plui +
L'editoriâl / Macroregjons, une oportunitât di racueiAlessandro Ambrosino - Graduate Institute, Gjinevre
Lis strategjiis macroregjonâls a son la ultime “invenzion” UE par favorî la cooperazion teritoriâl. Trê di cuatri si incrosin in Friûl Intai ultins agns, la Union Europeane si è sfuarçade in maniere vigorose di vignî dongje di plui ai citadins e – su la fonde di chest cambi di rote – e à ricognossût une […] lei di plui +
La tiere e la grepie / 2022: An internazionâl de pescje artesanâl e de acuicultureAdriano Del Fabro – diretôr dal bimestrâl “SoleVerde”
Par une economie blu simpri plui sostignibile Lis Nazions Unidis a àn declarât il 2022 “An internazionâl de pescje artesanâl e de acuiculture” (Iyafa 2022), rimetint ae Fao il coordenament des ativitâts di sensibilizazion sul teme.◆ Il pes, i moluscs, i crustacis e lis alighis a son part ad implen des dietis, des ereditâts culturâls […] lei di plui +
Int di Cjargne / La sporte de spese a km zero a ‘La Polse’ di Chiara e MatteoMarta Vezzi
Di cualchi dì al è stât screât un gnûf servizi intal spaç e ristorant di Chiara e Matteo “La Polse di Cougnes” a Zui, indulà che si pues cumò cjatâ e comprâ prodots locâi. “La idee e je nassude pal fat che za nô intal ristorant o doprìn avonde materiis primis dal teritori – e […] lei di plui +
Il numar in edicule / Jugn 2022Dree Venier
Jugn 2022 – L’EDITORIÂL. La multiculturalitât e valorize il grant e il piçul / (L)INT AUTONOMISTE. Il pericul centralist al è tal Dna dai partîts talians / PAGJINE 2 – LA STORIE. Di Udin a Pesariis par promovi la mont e i prodots furlans / INT DI CJARGNE. Aziende Agricule Rovis Sabrina di Davài di […] lei di plui +
Austrie / La Universitât Popolâr che si indrece a dutis lis fassis di etâtBarbara Cinausero
Si Beate Gfrerer, 54 agns, che bielzà di 25 e je a cjâf de Volkshochschule (Universitât Popolâr) carinziane, e je stade nomenade “Carinziane de Zornade”. O soi stade par cinc agns in Carinzie e propit in cheste scuele o ai insegnât e o ’nt cognòs ben la organizazion. Juste in chel periodi si insaldave il […] lei di plui +